En un atomo, os estatos estacionarios d'a función d'onda d'un electrón (os estatos que son función propia d'a equación de Schrödinger HΨ = IΨ a on H ye o hamiltoniano) se denominan orbitals, por analochía con a clasica imachen d'os electrons orbitando arredol d'o nuclio. Istos estatos tienen quatre numeros quanticos: n, l, ml y ms, y, en resumen, o prencipio de Pauli quiere decir que no puet haber dos electrons en un mesmo atomo con as quatre valuras d'os numeros quanticos iguals. Os mas importants d'istos son o n y o l.